KÄÄNNEKOHTA Suuria unelmia
Tervetuloa seuraamme.
Tänään puhumme Jumalasta, jolle mahdoton on mahdollista.
Jos epäilet Jumalan kyvykkyyttä, pysy seurassamme.
Tulet rohkaistumaan, ja innoitut toteuttamaan mieltymyksiäsi.
Aloitamme tarinalla suurista unelmista, ja suuresta uskosta.
Haluan matkustaa Mars-planeetalle tulevaisuudessa.
Nimeni on Elijah.
Olemme lähetyssaarnaajia, ja jaamme evankeliumia.
Pidämme tilaisuuksia isoissa teltoissa, -
jonne tulee vajaa 3000 ihmistä.
Kun Pyhä Henki tulee ylleni, -
minusta tuntuu kuin pidän Jumalaa kädestä kiinni.
Kohtasin kerran miehen, joka ei kyennyt nostamaan käsiään.
Rukoiltuani hänen puolestaan hän nosti kätensä ilmaan.
Jumala on kertonut minulle, -
että tulisin julistamaan evankeliumia ympäri maailmaa.
Haluan auttaa köyhiä ihmisiä, -
ja haluan tehdä kaikki iloiseksi.
Seurassani on tuottajamme Simisola.
Käsittääkseni tunnet Elijahin ja hänen perheensä hyvin.
Kyllä. Koko perhe on aivan upea.
On ihmeellistä, kuinka Jumala käyttää Elijahia jo noin nuorena.
Se on totta.
Seuraavaksi näemme naisen, joka on esimerkkinä meille, -
että koskaan ei ole myöhäistä alkaa elää unelmiaan.
Nimeni on Isang Ubong Awah.
Olen vaimo, äiti ja kirjailija.
Synnyin Nigeriassa ja sain myös kasvatukseni siellä.
Luin 7-vuotiaana tarinan tytöstä, josta tuli kirjailija.
Silloin tiesin haluavani kirjailijaksi jonain päivänä.
Olen kiitollinen kirjoittamisen opinnoistani Harvardissa.
Hienointa on kuitenkin huomata, -
kuinka Jumalan avulla kaikki on mahdollista.
Vietin monta vuotta tekemättä mitään.
Halusin opiskella kirjoittamista, mutta en uskonut sen toteutuvan.
Jumala on kuitenkin toteuttanut unelmani, -
ja valmistun pian koulustani.
Mieheni on rohkaissut minua eniten.
Silloinkin kun en uskonut itseeni, hän rohkaisi minua jatkamaan.
Hän hankki rahat tarinakokoelmani julkaisemiseen.
Myös ystäväni ovat rohkaisseet minua jatkamaan.
En koskaan uskonut alkavani elokuvakäsikirjoittajaksi.
Se eroaa paljon runojen ja laulujen kirjoittamisesta.
Jossain vaiheessa ymmärsin, -
että elokuvakäsikirjoitukset saavuttavat enemmän ihmisiä.
Sain innoituksen "Taipuneet nuolet" -käsikirjoitukseeni Jumalalta.
Se kertoo kolmesta harhaan astuneesta tytöstä.
Se käsittelee ongelmia, kuten seksuaalista hyväksikäyttöä.
Tytöt kävivät läpi erilaisia asioita, -
ja he särkivät sydämensä, mutta eheytyivät kohdatessaan Jumalan.
Haluan ihmisten ymmärtävän oman tarinani kautta, -
että Jumala antaa meille unelmia joista Hän tekee mahdollisia.
Unelmat ovat mahdollisia, elätpä missä päin maailmaa tahansa, -
tai vaikka luulet, että voimavarasi eivät riitä.
Jos luotat Jumalaan, työstät unelmaasi ja olet kuuliainen, -
Hän toteuttaa kaiken omalla ajallaan ja tavallaan.
Asiat eivät tapahdu meidän tavallamme tai aikataulullamme, -
mutta meidän tulee pitää kiinni unelmistamme.
Rajallisuutemme ei ole este.
Jumala tulee toteuttamaan antamansa unelman tai näyn.
Nimeni on Isang Ubong Awah, ja olen afrikkalainen.
Jumala toteuttaa unelmiamme omalla ajallaan.
Millainen keskustelu teillä oli?
Hän on hyvin herttainen nainen, jonka tarina innoitti minua.
Hän kertoi kirjailijan unelmistaan nuorena, -
mutta hankittuaan perheen hän luuli unelmiensa kuolleen.
Hänen miehensä kuitenkin rohkaisi aloittamaan kirjoittamisen.
Aviomies ei vain rohkaissut, -
vaan myös antoi rahat kirjan julkaisemiseksi.
Kyllä, ensimmäistä kirjaa varten.
Nyt he omistavat elokuvayhtiön.
Hän näki vaivaa, ja valmistui Harvardista.
Kun kasvan isoksi, haluan olla kuten hän.
Aiot myös hankkia neljä lasta? - Mikä ettei.
Kiitos Simisola.
Tauon jälkeen käsittelemme erityistä aihealuetta.
"Jos ei nisun jyvä putoa maahan ja kuole, niin se jää yksin; -
mutta jos se kuolee, niin se tuottaa paljon hedelmää.
Joka elämäänsä rakastaa, -
kadottaa sen, mutta joka vihaa elämäänsä tässä maailmassa, -
hän on säilyttävä sen ian- kaikkiseen elämään.” Joh. 12:24-25
Toivottavasti sinulla on siivousvälineet saatavilla, -
sillä Kathy Edwards jakaa meille viisauden sanoja.
Sanotaan että puhtaus on puoli ruokaa.
Siivoan päivittäin.
Lapseni kysyvät miksi siivota, vaikka likaa ei ole.
Vastaan aina ennakoinnin voittavan reagoinnin.
Päivittäinen siivous on nopeampaa, kuin sotkun siivoaminen harvemmin.
Päivittäinen siivous säästää aikaa ja energiaa.
Sama pätee hengelliseen elämään.
Hengellisen puhdistuksen tulee olla päivittäistä.
Sana sanoo: "Kuinka voi nuorukainen pitää tiensä puhtaana?
Siten, että hän noudattaa sinun sanaasi." Ps. 119:9
Kuinka siis voidaan puhdistautua noudattamalla Jumalan Sanaa?
Raamattu puhuu vedellä pesusta Sanan kautta. Ef. 5:26
Puhdistaudu avaamalla Raamattusi, ja ota sanoma vastaan.
Raamattu sanoo myös: "Minä kätken sinun sanasi sydämeeni, -
etten tekisi syntiä sinua vastaan." Ps. 119:11
Saippuasta ei ole mitään hyötyä, jos sitä ei käytetä.
Raamattu ei myöskään pese meitä, jos emme lue sitä, -
ja elä sen mukaisesti.
On hengellisen puhdistautumisen aika.
Siinä kaikki tällä kertaa. Pohdi näitä asioita.
Hyviä neuvoja Kathylta.
Haluan pitää itseni puhtaana.
Raamattu on paras työkalu siihen.
Seuraavaksi näemme pariskunnan, jonka uskoa todella koeteltiin.
Tavallinen iltapäivä muuttui nopeasti painajaiseksi.
David vietti tavallista iltapäivää.
Hän aikoi ajaa nurmikon, ja lähetti 5-vuotiaan Brettin sisälle.
David ajoi tavalliseen tapaan nurmen myös leikkitalon alta, -
kunnes ymmärsi jotain tapahtuneen.
Ruohonleikkuri jumittui, ja tiesin jotain olleen pielessä.
Katsoin alas, ja näin poikani kengät leikkurin alla.
Hänen koko kehonsa oli renkaiden ja rungon välissä.
Hyppäsin leikkurin päältä, ja kaadoin sen kyljelleen.
Hänen kummassakaan käsivarressa ei ollut ihoa.
Vasemmasta kädestä oli enää noin puolet jäljellä.
Verta valui joka puolelle kantaessani hänet talon kuistille.
David soitti hätänumeroon, ja haki naapurit avuksi.
Ylittäessäni ajotietä hän nousi ylös ja nojasi kaiteeseen sanoen: -
"Isä, minuun sattuu".
Naapurit eivät olleet varautuneet näkemäänsä.
Näin ensimmäiseksi Brettin mutaisen naaman.
Vei hetken, ennen kuin ymmärsin mikä oli vialla.
Näytti siltä, kuin hänen käsistään ei olisi ollut mitään jäljellä.
Hänen ranteensa oli mennyt sijoiltaan ja pyöri ympyrää.
Odotimme apua kuistilla, ja yritimme pitää hänet rauhallisena.
Brett oli huolissaan isästään ja kyseli hänen vointia.
David sai toisen asteen palovammat nostaessaan leikkuria, -
mutta se ei sattunut häneen eniten.
Hän sanoi minulle tappaneen poikansa, -
mutta sanoin hänen olevan elossa ja selviävän, -
vaikka hän menettäisikin kätensä.
David päätti soittaa vaimolleen Pamille.
Hän sanoi ajaneensa ruohonleikkurilla Brettin päältä.
Pam lähetti esirukouspyyntöjä matkallaan sairaalaan.
Pyysin rukousta Brettin puolesta facebookissa, -
ja sanoma onnettomuudesta levisi hyvin nopeasti.
Odottaessaan ambulanssia naapurit havaitsivat jotain epätavallista.
Talo on syrjäisellä paikalla, eikä alueella liiku ihmisiä.
Huomasin ihmisiä kerääntyneen kadun toiselle puolelle.
Ihmettelin mistä he olivat tulleet.
Ambulanssin vietyä Brettin ihmiset olivat kadonneet olemattomiin.
Brett vietiin sairaalaan, ja hänestä otettiin röntgenkuvia.
Ensihoitajat kertoivat hänen ranteidensa murtuneen, -
mutta röntgenkuvissa murtumia ei todettu olevan lainkaan.
Kun Brett avasi silmänsä, hän sanoi käsiensä murtuneen, -
sillä hän oli nähnyt luunsa.
Brett siirrettiin lastensairaalaan hätäleikkausta varten.
Lääkärit pyysivät lupaa amputoida hänen molemmat kädet, -
mutta myöhemmin tuli tieto, että sitä ei tarvinnutkaan tehdä.
Lääkäri ei osannut sanoa, miksi leikkaus oli niin onnistunut.
Sanoin sen olleen Jeesuksen aikaansaannosta.
Hän oli niin pahoin haavoittunut, -
etten usko heidän itse kyenneen tekemään niin hyvää jälkeä.
Lääkäreiden ei tarvinnut amputoida Brettin käsivarsia, -
mutta katkon jälkeen näemme kuinka hänen kätensä toimivat.
"Hän peittää pilvillä taivaan ja valmistaa sateen maalle.
Herra mielistyy niihin, jotka häntä pelkäävät, -
jotka panevat toivonsa hänen armoonsa.” Ps. 147:8,11
David sai toivoa kuullessaan Brettin käsien säästyneen.
Katsotaan miten tarina päättyi.
Brett kamppaili tehohoidossa selvitäkseen traumasta.
Hermosto aiheutti suurta tärinää hänen kehossaan.
Makasin sängyllä hänen vieressään ja hän sanoi: -
"Iskä, nouse ylös. Jeesus haluaa asettua makuulleen tähän."
Koimme suurta rauhaa, -
sillä tiesimme Jeesuksen suojelleen häntä kaiken aikaa.
Brettin tila vakautui, mutta hän tarvitsi lisää leikkauksia.
Luita oli rikkoutunut, kudokset olivat vaurioituneet, -
ja valtimo ja kyynärhermo olivat revenneet.
Merkittävimmät vauriot olivat lihaksissa ja jänteissä.
Sormia liikuttavat lihakset olivat korjaamattomasti vaurioituneet.
Minun oli aikomus ottaa lihaksia ja jänteitä muualta kehosta, -
jotta sormet toimisivat jälleen.
Pam jatkoi säännöllisesti rukouspyyntöjen lähettämistä.
Brettin toipuminen ylitti kaikkien odotukset.
Erään kerran lääkäri kehotti jatkamaan, mitä ikinä teemmekin, -
sillä se toimii.
Jatkoimme rohkaistuina rukouksia.
Hänen olisi pitänyt olla sairaalassa vähintään kuukauden, -
mutta jo 12 päivän kuluttua pääsimme kotiin.
Brettille tehtiin myöhemmin lisää leikkauksia ja ihonsiirtoja.
Käsien toimivuutta ei voitu taata.
Muistan pyytäneeni häntä liikuttamaan sormiaan, -
vaikka tiesin sen mahdottomaksi.
Hän liikutti sormiaan, ja laittoi kätensä nyrkkiin.
Pudistelin päätäni, ja pyysin häntä toistamaan liikkeen, -
sillä tiesin siihen vaadittavien lihasten tuhoutuneen.
Käden ei olisi pitänyt toimia.
Sormet toimivat köysimäisesti lihasten ja jänteiden avulla.
Lihakset toimivat moottorina, -
ja vetävät sormiin kiinnittyneitä jänteitä liikuttaen sormia.
Jos lihas ei ole kiinnittyneenä jänteeseen, sormet eivät toimi.
Tässä tapauksessa ne toimivat, enkä osaa selittää miksi.
Lääketieteelliseen kokemukseeni nähden, -
pidän Brettin toipumista ihmeenä.
David ja Pam ovat yhä ihmeissään poikansa toipumisesta.
Hänen luitaan löytyi takapihaltamme, -
mutta röntgenkuvissa luita ei havaittu puuttuvan.
Kysymys on, mistä puuttuvat luut olivat ilmestyneet?
Oikean käden sormienkaan ei koskaan odotettu kasvavan.
Pyysin esirukousta sormien puolesta facebookissa, -
ja nyt hänen etusormensa on kasvanut yli puoli senttimetriä.
Hänen kyynärhermonsa havaittiin rakentuvan tarkastuksessa.
Odotamme innolla tunnon palautumista enenevissä määrin.
Jumala puhui Brettille ihonsiirrosta.
Hän sanoi laittavansa uutta ihoa käsiini, ja suojelevansa minua.
Hän saa minut tuntemaan, kuin joku olisi aina kanssani.
Opimme Brettiltä paljon, sillä hän ei piilotellut käsiään, -
eikä kieltänyt kysymyksiä.
Toipuminen vaati ruohonleikkurin kohtaamisen.
Hän oli päättänyt toipua, -
ja tehdä kaikkensa palauttaakseen asiat ennalleen.
Brett on tarmokas poika, joka tykkää viettää aikaa isänsä kanssa.
Me pelaamme jalkapalloa.
Tykkään ajaa pyörällä, rakennella juttuja ja leikkiä työkaluillani.
Pidän pesäpallosta.
Saan pallon kiinni maasta, ja voin yrittää koppia ilmasta.
Castleberryt ovat oppineet luottamaan Jumalan hallintaan.
Hän ei ehkä estä asioita tapahtumasta, -
mutta auttaa selviämään niistä.
Tarvitsemme lapsenuskoa.
Sanon monesti Brettille, että minulla on paha päivä, -
ja hän vain käskee rukoilemaan asian puolesta.
Tarvitsemme Brettin kaltaista lapsenuskoa, -
ja kaikki on mahdollista.
Brett kohtasi pelkonsa päättäväisenä ja toipui.
Lääkärit todistivat ihmeiden seuranneen toisiaan.
Luota Jumalan hallintaan.
Sana sanoo: "Jos teillä olisi uskoa sinapinsiemenenkään verran, -
niin te voisitte sanoa tälle vuorelle: -
'Siirry', ja se siirtyisi, -
eikä mikään olisi teille mahdotonta." Matt. 17:20
Mikään ei ole Jumalalle liian vaikeaa.
Jos et tunne tätä Jumalaa, niin sinulla on mahdollisuus siihen.
Hän voi muuttaa mahdottomat tilanteesi mahdollisiksi.
Ensiaskel on aloittaa keskustelu Hänen kanssaan.
Toivon että liityt keskusteluun, jota kutsumme rukoukseksi.
Jos esimerkiksi haluat jotain minulta, sinun tulee puhua minulle.
Jumala odottaa kaiholla sinun puhuvan Hänelle, -
jotta Hän voi tulla sinun maailmaasi, ja tehdä ihmeitä.
Rukoillaan.
Jumala, näin Brettin tarinan, -
jossa lääkäritkin todistivat ihmeiden tapahtuneen.
Olen mahdottomassa tilanteessa tällä hetkellä.
Mikään ei näytä muuttuvan.
Pyydän auta minua, sillä olen kadoksissa ilman sinua.
Tule elämääni, Jeesus.
Huudan puoleesi, auta minua.
Isä, rukoilen Jeesuksen nimeen, aamen.
Jumala tekee mahdottomasta tilanteestasi mahdollisen.
Kerrothan meille siitä.
Lisää on luvassa tauon jälkeen.
"Mutta vanhurskasten polku on kuin aamurusko, -
joka kirkastuu kirkastumistaan sydänpäivään saakka." Sananl. 4:18
Tässä kaikki tällä kertaa, mutta onneksi hauskuus ei lopu.
Voit vierailla kotisivuillamme ja facebookissa.
Päätämme ohjelmamme sielukkaaseen laulantaan.
Näkemisiin.
WESS MORGAN "Toit minulle toivon"
Tunsin painetta joka suunnalta.
En voinut levätä, eikä tilanteelle näkynyt loppua.
Tarvitsin Jumalan apua, -
jonkun joka näyttäisi mitä tehdä.
Olen väsynyt olemaan allapäin.
Olosuhteet täyttävät elämäni katumuksella -
kerta toisensa jälkeen yrittäessäni päästä jaloilleni.
Itkin monet kyyneleet, -
ja välillä tuntui kuin kuolema olisi tehnyt tuloaan.
Kertokaa joku minulle miksi?
Sinä toit minulle toivon, Herra.
Toit minulle ilon.
Sinä pyyhit pois tuskani myrskyn keskellä.
Elämäni ei ole enää koskaan entisellään.
Haluan kiittää sinua uudesta suunnitelmasta, Herra.
Herra, kestän myrskyn ja sateen, ja kivun ja tuskan.
Kestän myrskyn ja sateen, ja kivun ja tuskan.
Kestän kaiken sen.
Kaiken kivun ja tuskan.
Kestän myrskyn ja sateen, ja kivun ja tuskan.
Sinä toit minulle toivon, Herra.
Haluan kiittää ilosta, jonka toit.
Myrskyn keskellä, kun elämäni oli hajalla, -
pyyhit pois tuskani.
Elämäni ei ole enää koskaan entisellään.
Suomennos: Antti Malvisto